Document ID: /roh_data/filtered/fineweb-2-filterrobots_roh.jsonl.gz/21244

La situaziun actuala da l’hotellaria grischuna è stada en il center da la radunanza. Dapi ils 15 schaner 2015, nua ch’il curs ferm dal franc e vegnì abolì, è l’hotellaria e cun quai er il turissem en la crisa. Las cifras da las pernottaziuns en il Grischun èn en il minus e l’enviern actual na para betg da vegnir meglier.
Ina soluziun n’ha Hotelleriesuisse betg. Sia devisa resta da porscher vinavant qualitad e tegnair la dira. Tenor prognosas dad Ernst Wyrsch, hotelier e president da Hotelleriesuisse Grischun, dura la crisa almain anc 2 enfin 3 onns.